Sumqayıtda şagirdi döyen müellim işden azad olundu (YENİLƏNİB) (FOTO, VİDEO) - Azadliq Xeber
Sumqayıtda şagirdi döyen müellim işden azad olundu (YENİLƏNİB) (FOTO, VİDEO)
Sumqayıtda şagirdi döyən müəllim işdən azad olundu (YENİLƏNİB) (FOTO, VİDEO)
13:05 xeber – Sumqayıtda şagirdi döyən müəllim işdən azad olunub.
Təhsil Nazirliyindən ANS PRESS-ə verilən məlumata görə Sumqayıt şəhər 22 nömrəli tam orta məktəbin 8-ci sinfində baş vermiş hadisə ilə əlaqədar bildiririk ki, məktəbin tarix müəllimi İdris Hüseynov “Təhsil haqqında” Azərbaycan Respublikası Qanununun və “Müəllimlərin etik davranış qaydaları”nın tələblərini kobud şəkildə pozaraq şagirdə qarşı fiziki güc tətbiq etmiş, onun şərəf və ləyaqətini alçaldan hərəkətə yol vermişdir.
Bu səbəbdən Əmək Məcəlləsinin 70-ci maddəsinin “ç” bəndinə əsasən İdris Hüseynov Sumqayıt şəhər 22 nömrəli tam orta məktəbin müəllimi vəzifəsindən azad edilmişdir. Bununla Bağlı Təhsil Nazirliyinin Daxili nəzarət şöbəsi hazırda xidməti araşdırma aparır.
Təhsil Nazirliyi bundan sonra da təhsil müəssisələrində şəffaflığıın təmin edilməsi, təhsilalanların hüquqlarının müdafiəsi və təhsil ocaqlarının hüquqi məkana çevrilməsi, müəllim-şagird münasibətlərinin qarşılıqlı əməkdaşlıq şəraitində qurulması istiqamətində səylərini davam etdirəcəkdir.
***10-17***
Sumqayıt şəhəri 22 saylı orta məktəbdə şagirdi döyən müəllim haqqında rəsmi məlumat var.
Tahirə Səfərova onu da əlavə edib ki, İdris Hüseynovla artıq söhbət aparılıb, izahat alınıb və çox güman ki, ərizəsi alınaraq, işdən azad olunacaq.
Cəsarət Valehov – Təhsil Nazirliyinin mətbuat xidmətinin rəhbəri
Ötən gün Sumqayıt şəhəri 22 saylı orta məktəbdə İdris adlı tarix müəllimi dərsdə şagirdlərin gözü qarşısında şagirdin başına çox sayda zərbələr endirib.
Əsəbləri soyumayan müəllim həmin şagirdi sürüyərək sinfin küncünə apararaq döyməkdə davam edir. Sinifdə olan uşaqlar həmin müəllimə xəbərdarlıq edib ki, həmin şagirdin səhhətində problem var. Buna məhəl qoymayan müəllim uşağı döyməyə davam edib.
Sumqayıt şəhəri 22 saylı orta məktəb – 1972-ci ildə fəaliyyətə başlayıb. Məktəb 2 növbəlidir. Məktəbdə 961 nəfər şagird təhsil alır. Onlardan 69-u məcburi köçkün, 26-sı şəhid ailəsindəndir. 22 saylı məktəbin müəllimlərinin ümumi sayı 137-dir. Məktəb layihə üzrə 1776 yerlikdir.